বুমরা নয়, ICC বর্ষসেরা ক্রিকেটার হলেন আরেক ভারতীয় বোলার

ওয়েব ডেস্ক: ক্রিকেটের টি-২০ ফরম্যাটে আগুন বোলিং করছেন ভারতের ‘পঞ্জাব মেল’ অর্শদীপ সিং (Arshdeep Singh)। ইংল্যান্ডের (England) বিরুদ্ধে দ্বিপাক্ষিক সিরিজের প্রথম ম্যাচে ইডেনে একটি ‘বিরল’ রেকর্ড গড়েছেন তিনি। প্রথম ভারতীয় বোলার হিসেবে সর্বোচ্চ উইকেট শিকারী হয়েছেন ভারতের এই ফাস্ট বোলার। তার একদিন পরেই আইসিসি-র (ICC) তরফে নতুন শিরোপা পেলেন অর্শদীপ। শনিবার, আন্তর্জাতিক ক্রিকেট কাউন্সিল তাঁকে ২০২৪ সালের বর্ষসেরা টি-২০ খেলোয়াড় (ICC T20I Cricketer of the Year 2024) ঘোষিত করেছে।

২০২৪ সালে মোট ১৮টি আন্তর্জাতিক টি-২০ ম্যাচ খেলেছেন অর্শদীপ সিং। তাতে ১৩.৫০ গড়ে তিনি নিয়েছেন ৩৬টি উইকেট। অর্থাৎ, প্রত্যাকটি ম্যাচে গড়ে দু’টি করে উইকেট নিয়েছেন ভারতের এই ফাস্ট বোলার। শুধু তাই নয়, ২০২৩ সালের টি-২০ বিশ্বকাপে দুর্দান্ত বোলিং করেছেন অর্শদীপ। আটটি ম্যাচে তিনি নিয়েছেন ১৭টি উইকেট। আমেরিকার বিরুদ্ধে তো তিনি মাত্র ৯ রান দিয়ে ৪টি উইকেট নিয়েছিলেন।

আরও পড়ুন: বাঁ-হাতেও ব্যাটিং করতেন শচীন?

আসন্ন সময়ে আরও একটি নজির গড়তে পারেন এই ভারতীয় বোলার। প্রথম ভারতীয় বোলার হিসেবে আন্তর্জাতিক টি-২০ ক্রিকেটে ১০০ উইকেট শিকারী হতে পারেন। এখনও পর্যন্ত তিনি মোট ৯৮টি উইকেট নিয়েছেন। আর একজোড়া উইকেট পেলেই এই শিরোপা পাবেন অর্শদীপ সিং।